Tazwart tamatut 2- Asefru : Asefru n tmedyazt taqbaylit yesεa tawuri am usefru n tefransist neγ n tenglizit…ur yemgarad ara fell-asen d annar anda id-ssegzayen imedyazen tiktiwin-nsen neγ ayen yeεnan tameddurt-nsen, ama deg wansayen neγ leεwayed-nsen. Asefru s timmad-is d iḥulfan id-yettefγen deg ul n umedyaz imi yella-d amzun d allal n lemεawna i wakken ad yessiweḍ tamedyazt-is γer wanda ilaq ad taweḍ. Ma d ayen yeεnan lebni-ines nufa-d d akken yettwaru s talγa n waffir, yebḍa d tiseddarin yesεa tameγrut, tunṭiqin…isental-ines d wid yeččuren d lemεun d yinzan daya i yettağğan tinfaliyin-ines cebḥen-t s wazal-nsent.